1952 इच अभिनेत्री गीताबाली दी बड्डी भैह्‌न हरिदर्शन कौर कन्नै मिलियै गुरूदत्त ने फिल्म निर्माण दे खेतर इच बी कदम रक्खी दित्ता ब 1953 इच प्रदर्शित फिल्म बाज दी नकामयाबी दे बाद गुरूदत्त ने अपने आपै गी हरिदर्शन कौर दे बैनर थमां बक्ख करी लैता ते इसदे बाद उनें अपनी गै फिल्म कौंपनी ते स्टूडियो बनाया। इसदे बाद गुरूदत्त ने 1954 इच अपने बैनर दी पैह्‌ली फिल्म आर पार दा निर्माण कीता। इस फिल्म दी कामयाबी दे बाद गुरूत्त ने बाद इच सीआईडी, प्यासा, कागज के फूल, चौदहवीं का चांद ते साहब बीबी और गुलाम जनेइयें केईं फिल्में दा निर्माण कीता। 1954 इच प्रदर्शित फिल्म आरपार दी कामयाबी दे बाद गुरूदत्त दी गिनतरी अच्छे निर्देशकें इच होन लगी। इसदे बाद उनें प्यासा ते मिस्टर एंड मिसेज 55 जनेइयां शैल फिल्मां बी बनाइयां शैल फिल्मां बी बनाइयां। 1959 इच अपनी निर्देशित फिल्म कागज के फूल दी बाक्स आफिस उप्प नकामी दे बाद गुरूदत्त ने एह् फैंसला लैता जे भविक्ख इच ओह् कुसै होर फिल्म दा निर्देशन नेई करङन।